Asuter n tmaziɣt, mazal-it d aqbayli, d azzayri uqbel kulci (Icawiyen n Lewras ttekkan ula d nutni). Ay-agi ur iḥuz ara Imaziɣen n Lmaṛuk, xerṣum deg uswir n uxeddim, ma yella d tisuraf, sumata ttillint ɣer waggagen. Leqbayel i yhedṛen s tmaziɣt deg yinig, sɛan aṭas n tmental, tamentilt tameqrant d imnigen-nni Iqbayliyen i yruḥen s waṭas ɣer yinig, rrnu ɣef way-a, tella yiwet n tarbaɛt n waggagen Iqbayliyen di Fṛansa, mebla ma nettu lmaṛat n tsertit tisnalsiyin d tdelsanin i teḍfer Lezzayer timziregt, uɣur ara ad d-nuɣal ticki.